Пинк је од свог почетка па све до 21. априла 1999. године, приказивао програм из Палате „Ушће”—тог дана, у 3 часа и 15 минута, НАТО авијација погодила је некадашње седиште Централног комитета, познато и по томе што су у њему биле просторије СПС-а, неколико канцеларија Југословенске левице, затим Кошава, Радио С и још неке прорежимске фирме. Упућени извори тврде да је добијање простора управо у тој згради било не само финансијско већ умногоме и политичко питање. После бомбардовања током 1999. телевизија се сели у пословни центар Генекс, где остаје до преласка 2001. године у своју нову зграду.